जानकारी के मुताबिक, कर्मियों के वेतन मद में स्वास्थ्य विभाग की ओर से आवंटन तो दिया गया, फिर भी एजेंसियों को भुगतान नहीं किया गया। इस बारे में पूछने पर पीएमसीएच अधीक्षक डॉ तुनुल हेमरोम ने मंगलवार को बताया कि एजेंसियां कई जरूरी कागजात उपलब्ध नहीं करा रही हैं। इसी वजह से उनका भुगतान रोका गया है। मांगे जाने के बावजूद वे कर्मियों की संख्या, उनकी उपस्थिति विवरणी आदि नहीं दे रही हैं। प्रबंधन कहता रहा है कि एजेंसियों ने उन्हें बताया ही नहीं है कि उनके जरिए पीएमसीएच में कितने कर्मी काम करते हैं। विभिन्न विभागों के एचओडी ने भी कर्मियों की उपस्थिति विवरणी नहीं दी है। साथ ही, भुगतान के पहले कर्मियों के ईपीएफ, ईएसआई आदि की जानकारी भी हर माह प्रबंधन को मिलनी चाहिए, लेकिन नहीं मिल रही है।